2023 6 12
LT
Europos Sąjungos oficialusis leidinys
C 205/39
4.
Ketvirtasis ieškinio pagrindas grindžiamas Teisingumo Teismo paskyrimų tarnybos ir ieškovės sudaryto bendrojo susitarimo, kuriame numatyta, kad paskyrimų tarnybos sprendimai dėl šį susitarimą pasirašiusių profesinių sąjungų ar atstovaujančių profesinių organizacijų negali būti priimti be Kanclerio žinios, kaip nutiko šiuo atveju, pažeidimu.
2023 m. balandžio 18 d. pareikštas ieškinys byloje Kivikoski ir kt. / Taryba (Byla T-202/23) (2023/C 205/44) Proceso kalba: prancūzų Šalys Ieškovai: Ville Kivikoski (Wezembeek-Oppem, Belgija), Ottavia Maffia (Briuselis, Belgija), Peter Pristovnik (Briuselis), atstovaujami avocate N. de Montigny Atsakovė: Europos Sąjungos Taryba Reikalavimai Ieškovai Bendrojo Teismo prašo: — panaikinti 2022 m. liepos 13 d. sprendimą; — prireikus panaikinti 2023 m. vasario 2 d. sprendimą dėl skundo atmetimo, kiek juo motyvuojamas 2022 m. liepos 13 d. sprendimas; — priteisti iš atsakovės bylinėjimosi išlaidas.
Ieškinio pagrindai ir pagrindiniai argumentai Grįsdami savo ieškinį, pareikštą dėl 2022 m. liepos 13 d.
Tarybos generalinio sekretoriaus sprendimo nepaaukštinti jų per 2022 m. paaukštinimo procedūrą, ieškovai nurodo du pagrindus. 1.
Pirmasis ieškinio pagrindas grindžiamas tuo, kad sprendimas yra neteisėtas, nes buvo neteisingai taikytos Pareigūnų tarnybos nuostatų taisyklės ir normos paaukštinimo srityje; taip buvo pažeisti Europos Sąjungos pareigūnų tarnybos nuostatai, o jie prarado rimtas galimybes būti paaukštinti į AST 8 lygį. 2.
Antrasis ieškinio pagrindas grindžiamas tuo, kad pažeisti nuspėjamumo ir teisinio saugumo principai, taip pat ieškovai buvo neteisėtai nevienodai vertinami dėl jų priklausymo AST 7 lygiui, nors to Sąjungos teisės aktų leidėjas nenumatė.